cyanic-selkie/wikianc huggingface dataset:
Friedrich von Hayek
Elämä
Hayek syntyi vuonna 1899 Wienissä yläluokkaiseen ja korkeasti koulutettuun sukuun. Suvun jäseniä työskenteli muun muassa taloustieteiden ja biologian parissa. Esimerkiksi hänen isänsä julkaisi lääkärintyönsä ohessa merkittävän kasvitieteellisen tutkielman. Filosofi Ludwig Wittgenstein oli Friedrich von Hayekin äidin serkku.
Ajattelu
Sekä kirjassaan Tie orjuuteen että myöhemmissä teoksissaan Hayek kirjoitti sosialismilla olevan vahva taipumus totalitarismiin keskussuunnittelun syrjäyttäessä yksilöiden edut taloudellisessa ja yhteiskunnallisessa toiminnassa. Hayek esitti, että keskeisissä suunnitelmatalouksissa yksittäiset ihmiset tai pienet ryhmät päättävät resurssien allokoinnista, mikä johtaa niin sanottuun voimavarojen laskemisongelmaan. Tämä vallan keskittyminen johtaa Hayekin mukaan väärinkäytöksiin ja fasismiin. Kirjassaan The Use of Knowledge in Society hän kirjoitti siitä, kuinka hintajärjestelmä jakaa ja yhdistää paikallisen ja henkilökohtaisen tiedon erilaistenkin halujen vallitessa yhteisöissä itsejärjestäytymisen myötä. Hayek kehitti käsitteen katallaktiikka kuvaamaan ”vapaaehtoisen yhteistyön hajautunutta järjestelmää”: teoksessaan "The Fatal Conceit" Hayek kuvaa katallaktiikkaa menetelmänä hankkia omaisuutta. Hän myös sanoi markkinatalouden olevan ainoa järjestelmä, jossa ihmiset, joilla on hyvin erilaiset tavoitteet, voivat elää rauhanomaisesti rinnakkain. Hayek kuitenkin hyökkäsi erityisesti viimeisessä teoksessaan "The Fatal Conceit" voimakkaasti kansallisia älymystöjä vastaan, ja hänen esittämänsä ajatus hajautuneesta järjestelmästä käsittää vastaavan yhdyskunnallisen hierarkian, jollainen sisältyy myös Oskar Morgensternin ajatteluun: Hayek esittää muun muassa teoksessaan "The Fatal Conceit" ettei hän hyväksy sanan yhteiskunta käyttämistä. Hayek esittelee teoksessa myös xenos-sanan, jolla hän tarkoittaa henkilöä, jonka tarpeita työläiset täyttävät tätä tuntematta.
Kritiikki
Lait eivät Hayekin mielestä ole syntyneet rationaalisen konstruktion kautta vaan spontaanisti evoluution lainalaisuuksia noudattaen. Ainoa ero hinnan muodostukseen on se, että lait ovat syntyneet ryhmävalinnan eikä yksilövalinnan (markkinoiden) kautta. Filosofit Sami Syrjämäki ja Petri Räsänen kirjoittavat Hayekin vapauskäsityksestä :
"Friedrick Hayek ajattelee negatiivisen vapauskäsitteen mukaisesti, että kaikki – tietyn minimirajan ylittävä – yksilön vapauden rajoittaminen sisältää totalitarismin siemenen ja on tästä syystä tuomittavaa. Yhteiskunnassa on oltava tiettyjä lakeja ja sääntöjä, mutta nämä säännöt eivät saa sisältää mitään ajatusta ’hyvästä elämästä’ tai ihmisten ja yhteiskunnan päämäärästä. Yhteiskunnallisesti hyväksyttävät säännöt ovat Hayekin mukaan kehittyneet evolutiivisen (ns. spontaanin) prosessin kautta ilmentäen niitä käytäntöjä, jotka parhaiten ovat auttaneet ihmislajia selviytymään. Omistusoikeus, rehellisyys ja perhe ovat Hayekin mukaan tärkeimpiä niistä evolutiivisesti hyödyllisistä instituutioista, joiden avulla inhimillinen toiminta ja yhteiselämä ovat saavuttaneet nykyiset mittasuhteensa. Lakeihin kirjatut säännöt puolestaan ilmentävät näitä yhteiskunnassa yleisesti hyväksyttyjä sääntöjä."
Sylvi (vuoden 1913 elokuva)
Sylvin ensi-ilta oli Viipurissa Maat ja kansat -teatterissa 24. helmikuuta 1913. Se oli suosittu elokuva, ja sitä esitettiin ensi-illan jälkeen Helsingissä, Turussa ja muissa suuremmissa kaupungeissa. Sen yleisömäärä oli autonomian ajan kotimaisten näytelmäelokuvien suurin.
Sylvi on ensimmäinen suomalainen näytelmäelokuva, josta on säilynyt kohtauksia. Muutamia satoja metrejä järjestämätöntä negatiivia löytyi vuonna 1933 helsinkiläisestä romukaupasta. KAVI:n arkistossa on 345 metrin mittainen negatiivi. Mahdollisesti pois leikattua materiaalia on hyödynnetty Aho & Soldanin vuonna 1934 tuottamassa 210-metrin lyhytelokuvassa.
Concierto de Aranjuez
Concierto de Aranjuez eli Aranjuez-konsertto on Joaquín Rodrigon säveltämä konsertto kitaralle ja orkesterille. Se sai alkunsa Pariisissa vuonna 1939. Rodrigo sai teokseensa inspiraation Aranjuezin kuninkaallisen palatsin (Palacio Real de Aranjuez) puutarhoista.
Glykolyysi
Glykolyysi on solulimassa eli sytoplasmassa tapahtuva reaktioiden sarja, jossa glukoosi hajotetaan palorypälehapon anionimuodoksi, pyruvaatiksi. Reaktioista saadaan kaksi ATP-molekyyliä ja kaksi NADH-molekyyliä. Anaerobinen energiansaanti perustuu glykolyysiin.
Glykolyysin nettoreaktio: -glukoosi + 2 NAD+ + 2 ADP + 2 Pi → 2 pyruvaatti + 2 NADH + 2 H+ + 2 ATP + 2 H2O
Marja-Liisa Vartio
Marja-Liisa Orvokki Vartio (o.s. Sairanen, 11. syyskuuta 1924 Sääminki – 17. kesäkuuta 1966 Savonlinna) oli suomalainen runoilija ja prosaisti. Häntä pidetään yhtenä kotimaisen romaanin uudistajista.
Kirjailijanura
Vartion pääteoksena pidetään postuumisti ilmestynyttä romaania Hänen olivat linnut (1967). Teos rakentuu suurelta osin leskiruustinna Adelen ja hänen Alma-palvelijansa keskusteluille.
Marja-Liisa Vartio -palkinto
Haavikko-säätiö on vuodesta 1994 alkaen jakanut suunnilleen joka toinen vuosi Marja-Liisa Vartio -palkinnon. Se myönnetään tutkimuksen, luovan kirjoittamisen tai tiedottamisen alalla toimivalle naiselle. Palkinnon arvo oli aluksi 25 000 markkaa, sittemmin 5 000 euroa.
Mats Sundin
NHL-ura
13 Torontossa pelatun kauden jälkeen Sundin jäi vapaaksi agentiksi. Hän piti tauon miettiessään uransa jatkosta ja kautta ehdittiin pelata joulukuuhun saakka, ennen kuin hän teki 20 miljoonan dollarin sopimuksen Vancouver Canucksin kanssa. Myös New York Rangers ja Toronto olivat olleet kiinnostuneita Sundinista. Sundin pelasi runkosarjassa 41 ottelua Vancouverissa, mutta tuntui sotkevan joukkueen pelikuvioita. Vancouver putosi pudotuspelien toisella kierroksella.
Zaran
Suomessa Zaran esiintyi ensimmäisen kerran Wolverine -lehden kolmannessa numerossa (2002).
Dani Carvajal
Bayer Leverkusen
11. heinäkuuta 2012 Carvajal teki viisivuotisen sopimuksen saksalaisseura Bayer Leverkusenin kanssa. Siirtokorvauksena hänestä maksettiin 5 miljoonaa euroa. Siirtoon sisältyi kolmen ensimmäisen sopimusvuoden aikana takaisinostopykälä, joista ensimmäisen vuoden jälkeen hinta olisi 6,5 miljoonaa euroa, toisen 7 miljoonaa euroa ja kolmannen noin 8,5 miljoonaa euroa.
Venezuelan kriisi
Venezuelan kriisi oli 1800-luvun lopulla tapahtunut kansainvälinen kriisi, joka liittyi rajanvetoon brittien siirtomaan Guayanan ja Venezuelan välillä. Yhdysvallat asettui tukemaan Venezuelaa Monroen opin mukaisesti.
Touhula
Touhula sijaitsee meren rannalla, keskieurooppalaisessa maisemassa, josta löytyy vuoria, havumetsiä ja peltoja. Touhulassa on sekä satama että lentokenttä, mutta silti kaupunkia vaivaavat ajoittain liikenneongelmat, joita käsitellään erityisesti teoksessa Iloinen autokirja.
Touhulasta on julkaistu myös videopelejä. Sega julkaisi vuonna 1994 Richard Scarry's Busytown -nimisen lapsille suunnatun Sega Genesis -pelin. Samanniminen peli on myöhemmin julkaistu myös Windows XP- ja Mac OS X -käyttöjärjestelmille.
Lady Sentimental
Albumi ja sen singlenäkin julkaistu kappale ”Kapteeni Aika” aloittivat Paula Koivuniemen uuden nousun, jonka myötä Koivuniemelle alkoi kertyä myös televisioesiintymisiä.
TTGV
TTGV on Turkin tutkimus- ja kehitystoimintaa rahoituksella kehittävä organisaatio.
Harry Shearer
Rooleja Simpsoneissa
Shearer ääninäyttelee lukuisia hahmoja Simpsonit-televisiosarjassa. Vakituisia hahmoja ovat muun muassa seuraavat:
Hank Azaria
Elokuvat
Azaria on esiintynyt myös näytelmäelokuvissa, kuten Night at the Museum 2, Godzilla, The Birdcage, Mystery Men, America's Sweethearts, Smurffit ja Heat – ajojahti.
Bårnholm
pienoiskuva|Bårnholm pohjoispuoli Bårnholm on Varsinais-Suomessa Paraisten Pikku-Nauvon edustalla sijaitseva saari, jossa on todennäköisesti ollut myös linnavuori. Sitä ei ole vielä tutkittu.
Trooppinen sademetsä
Afrikka
Madagaskarin sademetsien erikoisuuksia ovat kärppämäinen fossa sekä kummallinen sormieläin.
Kenttäkerros
Sademetsien maaperä on pääosin köyhää ja vanhaa. Maannos on tiilenpunainen lateriitti eli latosoli, ja maan ravinnekerros on vain 10 cm paksu. Ravinteet ovat huuhtoutuneet sadeveden mukana pois, ja laterisaation seurauksena jäljelle on jäänyt rauta- ja alumiinioksidia, jotka värjäävät maaperän punaiseksi. Päällimmäisenä kerroksena on runsaasti kuolleita lehtiä ja muuta kariketta, joka kosteissa ja lämpimissä olosuhteissa hajoaa nopeasti. Matojen sijaan humuksen hajottavat runsaslukuiset bakteerit, sienet ja termiitit, jotka tuovat ravinteet nopeasti takaisin kasvien käyttöön. Lahoaminen tapahtuu muutamassa vuorokaudessa tai viikossa. Näin maaperässä ei pysy ravinteita, kun vesi huuhtoo niitä pois ja kasvit ottavat ne heti omaan käyttöönsä. Sademetsien rehevyys perustuukin ennen kaikkea lehvästöön, minkä takia ne ovat huonoa viljelysmaata. Tuliperäisillä, nuorilla seuduilla maaperä saattaa olla ravinteikastakin, mutta nykyään tällaiset alueet on useimmiten raivattu viljelyskäyttöön.
Keskikerros
Sademetsän keskikerroksen hämärässä kasvaa nuoria, ohutvartisia ja noin 20-metrisiä puita, jotka odottavat sopivan aukon syntymistä päästäkseen kasvamaan latvuskerroksen tasalle. Lisäksi siellä kasvaa melko harvakseltaan täysikasvuisia pensaita ja palmuja. Kerroksessa esiintyy useita lintuja, perhosia, lepakoita, sammakoita ja käärmeitä sekä vähäiseen valoon sopeutuneita epifyyttejä, kuten saniaisia ja sammalia. Ilma on kerroksessa seisovaa ja erittäin kosteaa.
Kasvit
Sademetsien puusto on hyvin monilajista, korkea- ja nopeakasvuista sekä tiheälatvuista. Yhdellä sademetsähehtaarilla voi kasvaa jopa sata puulajia, usein vain muutama yksilö kutakin lajia kohti. Tämä on seurausta sademetsien poikkeuksellisen suuresta biodiversiteetistä ja siitä, että kun tietyn puulajin yksilöt sijaitsevat kaukana toisistaan, on niitä mahdollisesti tuhoavien hyönteisten hankala levitä laajalle alueelle.
Sademetsät ja ilmakehä
Sademetsien tuhoamisella on kuitenkin suora yhteys kasvihuoneilmiön voimistumiseen. Sademetsien kaskeaminen ja kaatuneiden puunosien hajoaminen tuottaa ilmakehään vuosittain 2–3 miljardia tonnia hiiltä hiilidioksidin ja -monoksidin muodossa, mikä vastaa kolmannesta ilmakehään päätyvän ylimääräisen hiilidioksidin kokonaismäärästä. Lisäksi jos kaikkein eniten auringonvaloa saavan päiväntasaajan seudun pinta vaihtuu vihreästä metsästä paljaaksi, kasvaa maapallon pinnan saama säteilymäärä huomattavasti, ja albedovaikutukseksi kutsuttu ilmiö muuttaa ilmavirtojen ja sateiden kulkua laajoilla alueilla. Vaikka sademetsien vähentyminen ei todennäköisesti uhkaakaan maapallon happitasapainoa, on sillä hyvin merkittävä ilmastollinen vaikutus.
Pioneer-anomalia
Cassini
Cassini-luotaimen liikkeessä on havaittu (26,7 ± 1,1) × 10−10 m/s2 suuruinen anomaalinen kiihtyvyys. Tämän kuitenkin tiedetään olevan – ainakin osittain – luotaimen ydinparistojen lämpösäteilyn aiheuttamaa, minkä vuoksi anomaliasta on vaikea sanoa Cassinin liikkeen perusteella mitään.
Värriön luonnonpuisto
Luonnonpuiston eläimistöön kuuluu muun muassa ahma, ilves, karhu, susi, saukko, lapinpöllö, keräkurmitsa, kurki, laulujoutsen ja lapinuunilintu. Alueen susikanta on huomattava. Värriön luonnonpuisto on linnustolle erittäin merkittävä pesimäalue monipuolisten luontotyyppien ansiosta. Lapinuunilinnun kanta on Suomen tiheimpiä.
Värriön luonnonpuiston eteläosa kuuluu Vienanmereen laskevan Tuntsajoen ja pohjoisosa Pohjoiseen jäämereen laskevan Nuorttijoen vesialueeseen.
Tavaratalo
thumb|275px|[[Stockmann (Helsingin keskusta)|Stockmannin Helsingin keskustan tavaratalo on kulttuurihistoriallisesti arvokas liikerakennus ja Pohjoismaiden suurin tavaratalo.]]
Tavaratalo populaarikulttuurissa
Tavarataloon sijoittuvat myös monet elokuvat, etenkin komediat. Näitä ovat Charles Chaplinin lyhyt mykkäfilmi Tarkastaja (1916), Harold Lloydin Tuhannen dollarin nousukas (1923), amerikkalaiskomedia Tavaratalon tyttö (tai Hullu päähänpisto, 1938), Marx-veljesten Päivä tavaratalossa (1941), brittiläinen Nokkela Norman tavaratalossa (1953), neuvostoliittolainen komedia Rakkautta tavaratalossa (1956) ja Paul Mazurskyn Kohtauksia tavaratalossa (1991). Suomessa Agapetuksen tavarataloon sijoittuvasta näytelmästä Syntipukki on tehty kaksi filmatisointia, ohjaajina Erkki Karu 1935 ja Matti Kassila 1957.
Itäinen kristikunta
1. Ne kansalliset kirkot, jotka erosivat alkukirkosta kristologisten riitojen aikana 400–500-luvuilla. Tällaisia ovat armenialainen, koptilainen, etiopialainen, syyrialainen ja nestorialainen kirkkokunta sekä Tuomaskirkko Malanbaran rannikolla Intiassa.
VDI VDE-IT
VDI/VDE-IT on Saksan informaatioteknologian kehityksen rahoitusorganisaatio. Sen budjetti on 130 miljoonaa euroa. Se on johtanut vuodesta 1990 alkaen muun muassa Saksan mikrotekniikan teknologiaohjelmaa. Se toimii Opetus-, tiede ja teknologiaministeriön (BMWA) alaisena. Sillä on alueellisia ohjelmia Baijerissa ja Ala-Saksissa sekä Berliinissä. Siinä toimii 110 ihmistä.
Bemböle
thumb|200px|Bembölen kahvitupa 2007.
Lyypekin satama
Lyypekin satama (, LOCODE: DE LBC (Lyypekki) tai DE TRV (Travemünde) ) on Lyypekissä Pohjois-Saksassa, Itämeren lounaisosassa ja sijaitseva merkittävä kauppasatama. Lyypekin satamaan kuuluu useita terminaaleja, esimerkiksi lauttaliikenteen käyttämä Skandinavienkai Lyypekkiin kuuluvassa Travemündessä. Satama on Saksan suurin Itämeren satama ja tärkeä usean Suomen sataman logistiikkaketjussa. Lyypekin satamatoiminnoista vastaa pääasiallisesti satamayhtiö Lübecker Hafen-Gesellschaft, joskin Lehmannkain terminaalia operoi oma yhtiönsä.
Viktor Janukovytš
Poliittinen ura
Presidentti Leonid Kutšman tukema Janukovytš julistautui Ukrainan presidentinvaalien, jotka pidettiin loka-marraskuussa 2004, voittajaksi. Monet ukrainalaiset, kansainväliset järjestöt ja maiden hallitukset kuitenkin kyseenalaistivat voiton oikeellisuuden ja laillisuuden, mikä tuotti suuren kansannousun, Oranssin vallankumouksen. 1. joulukuuta 2004 Ukrainan parlamentti päättikin järjestää presidentinvaalin toisen kierroksen uusinnan, koska vaalituloksesta ei voinut olla täyttä varmuutta vaalilaskennan ja muiden seikkojen epävarmuuden vuoksi. Presidentinvaalin toisen kierroksen uusinnassa 26. joulukuuta 2004 hän hävisi oppositiojohtaja Viktor Juštšenkolle.
Maaliskuun 2006 parlamenttivaaleissa Janukovytš johti Alueiden puolueen vaalivoittoon ja suurimmaksi puolueeksi. Maaliskuun vaalien jälkeen jouduttiin kuukausien pattitilanteeseen, jossa toimivaa hallitusta ei saatu muodostettua.
Presidenttinä 2010
Janukovytšin presidenttikauden alettua Juštšenkon kaudella jäätäväksi huonontuneet suhteet Venäjään paranivat nopeasti.
Tuomiojan hallitus
Kekkosen IV hallitus jätti eronpyyntönsä 4. marraskuuta 1953. Kaksi päivää myöhemmin presidentti Paasikivi pyysi Tuomiojaa muodostamaan uuden hallituksen. Tuomiojan hallitus nimitettiin 17. marraskuuta.
GG Allin
Henkilökuva
Allin sanoi usein, että hän aikoo tehdä itsemurhan lavalla Halloweenina. Suunnitelma meni kuitenkin pilalle, sillä Allin oli yleensä vangittuna juuri Halloweenin aikaan. Lopulta Allin sanoi hylänneensä ajatuksen itsemurhasta lavalla, koska "moni kriitikko ja vihollinen toivoi sitä". Elossa ollessaan hän katsoi olevansa enemmän vaaraksi vastustamilleen tahoille.
Salajärven Linnakallio
Linnakallio
Linnakallio sijaitsee Nastolan kirkosta 6,7 kilometriä pohjoiskoilliseen Salajärven itärannalla. Metsäinen mäki kohoaa vajaa 20 metriä Salajärven vedenpintaa korkeammalle. Mäen järvenpuolinen sivu on jyrkkä ja rantaa seuraa ylempänä pitkä jyrkänne. Muissa kuin lännen suunnassa ovat rinteet loivia. Pohjoissivulla onkin 15–18 metriä pitkä kivivallin jäännökset. Valli on paikoin jopa 5 metriä leveä ja sitä on pengottu jonkin verran. Etelän suunnassa on myös loivaa rinnettä, mutta siellä kivivalliksi tulkittavaa kivikkoa on heikommin näkyvillä. Noin 100 metriä koilliseen pellolla sijaitsee entinen lähde. Mäen alarinteeseen on rakennettu pohjois- ja eteläpuolelle tie ja vapaa-ajan asuntoja.
Tomaatti
Historia
Nykyään tomaatti on maailman eniten viljelty vihanneksen tavoin käytetty kasvi. Huomattava osa maailman tomaattisadosta käytetään ketsupin valmistukseen.
MP-40
Historia
Wehrmachtin aseistuksesta vastannut Heereswaffenamt (HWA) totesi 1930-luvun puolivälissä panssariajoneuvojen miehistöjen ja laskuvarjojoukkojen tarvitsevan kompaktia konepistoolia. Erfurter Maschinenfabrik Gmbh (Erma) aloitti HWA:n hankintaerittelyä vastaavan aseen kehittelyn saman yhtiön Erma MP-36 -prototyypin pohjalta. MP-36 oli metallisella taittotukilla ja aseen alle kiinnittyvällä lippaalla varustettu versio puutukkisesta Erma EMP:stä. Aseen lipaskuilu sijaitsi aseen vasemmassa kyljessä Schmeisser MP18- ja MP28-konepistoolien mallin mukaisesti. MP-36 oli kerta- ja sarjatulta ampuva. Edellisen pohjalta muutamassa kuukaudessa kehitetty, rakenteeltaan yksinkertaistettu MP-38, ampui sen sijaan vain sarjatulta. MP-38:n sarjatuotanto alkoi vuoden 1938 kesällä, ensin Erman, myöhemmin myös C.G. Haenelin tehtaalla. Kaksi vuotta myöhemmin MP-38:n korvasi valmistusteknisesti yksinkertaistettu MP-40. Merkittävä osa aiemmalle mallille tyypillisistä koneistetuista osista valmistettiin nyt teräslevystä prässäämällä, näkyvimpänä osana aseen runko. Suunnilleen neljä vuotta kestäneen valmistuksen aikana MP-40:n osia edelleen yksinkertaistettiin, sekä kustannusten säästämiseksi että valmistuksen nopeuttamiseksi.
Nokia Nseries
Viimeisin N-sarjan puhelin oli kesäkuussa 2011 julkistettu Nokia N9, joka oli ainoa MeeGo-käyttöjärjestelmää käyttänyt Nokian puhelin.
Saltarello
Saltarello oli suosituimmillaan keskiajalla ja renessanssin ajalla. Tuolta ajalta ei kuitenkaan ole säilynyt juurikaan kirjallista materiaalia tanssin askelista. Ainoastaan tansseissa käytettyä musiikkia tunnetaan. 1800-luvulla saksalainen säveltäjä Felix Mendelssohn käytti saltarelloa neljännen sinfoniansa finaalina.
Ekumeeninen patriarkka
Historiaa
Rooman piispaa pidettiin vanhastaan arvoltaan ensimmäisenä, ja vuonna 381 Konstantinopolissa pidetty toinen ekumeeninen kirkolliskokous päätti, että Konstantinopolin piispalla oli kunniasija toisena Rooman piispan jälkeen, koska Konstantinopoli oli "Uusi Rooma", valtakunnan pääkaupunki. Konstantinopolin patriarkka johtaa ortodoksista maailmaa primus inter pares-periaatteen mukaan.
Luikonlahti
Rikkaveden rannalla
Luikonlahdesta on matkaa Tuusniemen kirkonkylälle 18 km, Outokumpuun 35 km, Polvijärvelle 44 km ja Juukaan 52 km. Kuopioon on matkaa 70 km ja Joensuuhun 78 km.
Asutushistoriaa
Luikonlahti kuului Täyssinän rauhan jälkeen Karjalaan. Alueella ei ollut vielä tuolloin pysyvää asutusta. Alueen tiedetään olleen liperiläisten nautinta-aluetta. Keskellä Luikonlahden kylää sijaitsee Papelonkangas, minkä nimi viittaa karjalaisuuteen. Arvellaan myös, että paikannimet Papinniemi, Kuminlahti, Kuminlampi ja Kuminvaara ovat karjalaisperäisiä nimiä samoin kuin itse kylänkin nimi.
Kulttuuriympäristökohteet
Kaavin kunnan kulttuuriympäristökohteiden joukkoon on listattu Luikonlahden vanha koulu, Melttusvirran taistelupaikka sekä Koskenniemellä sijaitsevat Kärkkäälän metsälaitumet. Luikonlahden läheisyydessä, Luikonniemen ja Rauvantaipaleen tienoilla, on muutamia kivikautisia asuinpaikkoja, jotka kuuluvat myös alueen kulttuuriympäristökohteisiin.
Palvelut
Kaavin kunta lakkautti Luikonlahden koulun syksyllä 2016.
Hanna Kinnunen
Kinnunen oli kuntavaaleissa 2017 Vihreän liiton ehdokkaana Nurmijärvellä ja tuli valituksi 90 äänellä.
Harry Hasso
Elämä ja ura
Hasso on aviossa viidesti. Kolme puolisoista oli näyttelijöitä: Signe Larsson, Viveca Lindfors ja Britta Callmér-Hartnagel. Viimeinen avioliitto osoittautui kestävimmäksi. Harry ja Britta Hasso asettuivat Helsingborgiin, missä Harry Hasso toimi Helsingborgs Dagbladin toimittajana.
Walat
thumb|Walanaiset tekemässä [[karitevoita.]] Walat ovat gurilaista kieltä puhuva kansa Ghanan luoteisosassa Mustan-Voltan ja Kulpawnjoen välillä. Heitä on noin 100 000 henkeä.
Kymri
Äännerakenne
Soinnittomat nasaalit esiintyvät sananalkuisesti nasaalimutaation seurauksena. Sananalkuinen voi ääntyä etelämurteissa. Sananalkuinen h-proteesista johtuva voi ääntyä.
Kirjallisuus
Walesilaiselle yhteiskunnalle on viime aikoihin asti ollut ominaista ankaralakinen, teologialtaan kalvinistispainotteinen uskonnollisuus, ja vaikka protestantismi onkin rohkaissut äidinkielen kirjalliseen käyttöön – kymrinkielinen kirjallinen perinne ei koskaan ole jäänyt samalla tavalla pelkän suullisen kansanperinteen varaan kuin iirinkielinen –, suuri osa nykykymrinkielisestä kirjallisuudesta on pitäytynyt yksinomaan uskonnollisiin aiheisiin.
Kokonaisluku
Yleisimmin käytetyt osajoukot
Koska lukuteoriassa käytetään kokonaislukujen osajoukkoja, on paikallaan esitellä niiden nimityksiä. Ne kiertävät pääsääntöisesti sen tosiasian, että nolla ei ole positiivinen tai negatiivinen luku. Positiivisuus ja negatiivisuus yhdessä luvun nolla kanssa voidaan joskus ilmaista esimerkiksi seuraavilla tavoilla:
Kokonaislukujen algebra
Kokonaislukujen joukko on laskutoimituksen suhteen suljettu, jos kahden luvun laskun tulos kuuluu kokonaislukuihin. Yhteenlaskun suhteen näin onkin, sillä kahden luvun a ja b summa a+b on aina joko positiivinen- tai negatiivinen kokonaisluku tai nolla ja summa kuuluu siten kokonaislukuihin. Sama ominaisuus on myös kertolaskulla. Tämän vuoksi lukujoukko on suljettu yhteenlaskun ja kertolaskun suhteen.
Historiaa
Luonnollisia lukuja kutsuttiin ennen kokonaisluvuiksi, mutta negatiivisten lukujen lisääminen kokonaislukuihin motivoi nimeämään positiiviset kokonaisluvut luonnollisiksi luvuiksi. Negatiivisia lukuja alettiin käyttämään matematiikassa varsin myöhään. Nollan lisääminen luonnollisiin lukuihin aiheutti matemaatikoissa aluksi kiistoja, mutta kokonaisluvuissa nolla on ollut alusta lähtien.
Düsseldorf
Kaikkiaan Düsseldorf-Rein-Ruhrin alueella asuu 11,1 miljoonaa asukasta, siellä on 300 000 yritystä ja 45 yliopistoa, joissa on yli 300 000 opiskelijaa.
Historia
Brittien miehityshallinnon alaisuudessa Düsseldorfista tuli Nordrhein-Westfalenin pääkaupunki 1946 ja kaupunki jälleenrakennettiin nopeasti.
Talous
Düsseldorf tunnetaan Saksan mainosalan keskuksena, ja siitä on tullut nopeasti myös tietoliikennealan keskus. Kaupungissa on 18 internet-yhteydentarjoajaa ja kaksi suurinta matkapuhelinoperaattoria, D2 Vodafone ja E-Plus pitävät siellä päämajaansa. Düsseldorf on myös rahamaailman keskus. Kaupungissa on 170 luottolaitosta ja 130 vakuutusyhtiötä ja yksi Saksan suurimmista pörsseistä. Paperimedioista kaupungissa on 200 julkaisutaloa, jotka ovat siirtyneet myös internetiin. TV-kanavista CNN, NBC Giga ja QVC ovat sijoittuneet Düsseldorfiin, kuten myös Saksan suurin elokuvayhtiö, Riech-Group.
NHL:n varaustilaisuus
Historiaa
Vuoden 1983 varaustilaisuutta lukuun ottamatta kaikki NHL:ssä mukana olevat joukkueet ovat osallistuneet kaikkiin varaustilaisuuksiin. Vuonna 1983 St. Louis Blues jättäytyi pois varaustilaisuudesta, koska joukkueen omistajien ja NHL:n välit olivat tulehtuneet sen jälkeen, kun NHL oli estänyt joukkueen myymisen Saskatooniin.
Malin matkailu
Turvallisuus
Ennen vuoden 2012 sisällissotaa Malia pidettiin melko turvallisena matkailumaana maan pohjoisosia lukuun ottamatta. Sodan aikana matkailijamäärät laskivat, mutta palasivat ennalleen vuonna 2014. Maan pohjois- ja keskiosissa on kuitenkin yhä levotonta ja myös etelässä on tehty terrori-iskuja matkailukohteisiin. Ranskan ja Britannian ulkoministeriöt kehottavat välttämään matkailua Malin koko alueella ja pidättäytymään erityisesti matkustamisesta maan pohjois- ja keskiosiin.
Suoneniskentä
Historia
Suomessa esimerkiksi vielä Elias Lönnrot (1802–1884) piti suoneniskentää suotavana muun muassa kovien pistoksien, pääkipujen sekä rinnan- ja vatsanpoltteiden hoitoon. Hän suositteli kuitenkin toimenpidettä lääkärin tehtäväksi, sillä huolimattomasti tehtynä se saattoi johtaa infektioihin. Hän myös suositteli, ettei hoitoa sovellettaisi lapsiin tai heikkokuntoisiin potilaisiin.
Pit Martin
Ura
Martin debytoi NHL:ssä vuonna 1961. Hänen ensimmäinen NHL-seuransa oli Detroit Red Wings. Muutaman vuoden jälkeen Martin siirtyi Boston Bruinsiin, jossa hän pelasi 2 kautta. Chicago Blackhawksissa hän pelasi 11 kautta, ja toimi vuosina 1975–1977 joukkueensa kapteenina. Hänen piste-ennätyksensä NHL:ssä on 90 tehopistettä kaudelta 1972–1973.
David Friedman
David Friedman syntyi juutalaiseen perheeseen, jonka isä oli Nobel-palkittu taloustieteilijä Milton Friedman. Siinä missä David Friedman on libertaristi, Milton luokitellaan joko markkina- tai sosiaaliliberaaliksi määritelmästä riippuen.
Omar Sharif
Omar Sharif (, syntyjään Michel Yusef Demitri Shalhoub, ; 10. huhtikuuta 1932 Aleksandria, Egypti – 10. heinäkuuta 2015 Kairo, Egypti) oli egyptiläissyntyinen näyttelijä, joka näytteli useissa Hollywood-elokuvissa.
Javier Beltrán
Javier Beltrán Andreu (s. 18. toukokuuta 1983 Barcelona, Espanja) on espanjalainen näyttelijä. Hän on näytellyt teatterissa ja elokuvissa. Andreu näytteli Federico García Lorcan roolin elokuvassa Little Ashes.
Peter Gabriel
Vaikka Gabriel aloitti uransa progressiivisen rockin parissa, soolouran hitit ovat varsinkin uran myöhemmässä vaiheessa olleet varsin popahtavia sävellyksiä. Hänen musiikissaan on kuitenkin vaikutteita muun muassa maailmanmusiikista, soulista ja funkista. Gabriel on tehnyt myös menestyneitä soundtrack-levyjä, muun muassa Passion: Music for The Last Temptation of Christ, joka voitti Grammyn vuonna 1989.
Elämä ja ura
Vuonna 1985 julkaistu So on Gabrielin menestynein albumi. Se nousi Britannian ja Amerikan listojen kärkipäähän, ja innovatiivinen single ”Sledgehammer” nousi singlelistan ykköseksi.
Vuonna 1986 Gabriel oli Stingin ja U2:n ohella pääesiintyjänä Amnesty Internationalin avustuskiertueella. Toinen samanlainen kiertue tehtiin vuonna 1988.
Keski-Afrikan tasavallan kielet
Keski-Afrikan tasavalta on pienestä väkiluvustaan (noin 5,4 milj.) huolimatta melko monikielinen maa. Ethnologuen mukaan maassa on 72 elävää kieltä. Maan viralliset kielet ovat ranska ja sango.
Sandhi
Sisäiseksi sandhiksi kutsutaan äänteenmuutoksia morfeemirajoilla, kuten n-äänteen sulautuminen m:ksi sanassa soitanpa (soitan + pa, ääntyy soitampa), joskin tällaisessa tapauksessa puhutaan yleensä yksinkertaisesti assimilaatiosta.
Negrospirituaali
Negrospirituaalit olivat Yhdysvaltain 1800-luvun mustan väestön rukouslauluja. Nykyään nimitystä pidetään angloamerikkalaisessa kulttuurissa ”negro”-alkuosansa takia epäkorrektina. Sille sopivina pidettäviä vaihtoehtoja ovat esimerkiksi afroamerikkalaiset spirituaalit, black gospel tai musta gospel.
Esteellisyys
Esteellisyys eli jääviys viittaa virkatehtävissä esiintyvään eturistiriitaan. Se tarkoittaa virkamiehen tai luottamushenkilön sopimattomuutta osallistua asian käsittelemiseen tai ratkaisemiseen. Esteellisyys rikkoo hallinnon objektiviteettiperiaatetta, joka pyrkii turvaamaan hallintopäätöksen tai hallinnollisen menettelyn oikeellisuuden, puolueettomuuden ja objektiivisuuden.
NFL-kauden 2019 runkosarja
American Football Conference
<section end="afc_runko_sarjataulukot"/>
Viikko 4
Neljäs viikko oli ensimmäinen, jolloin kaikki joukkueet eivät pelaa. Väliviikolla olivat New York Jets ja San Francisco 49ers.
MM-rallikausi 2014
Maailmanmestariksi ajoi toista kertaa peräkkäin Volkswagenin Sébastien Ogier.
American Le Mans Series -kausi 2009
American Le Mans Series -kausi 2009 oli American Le Mans Series -sarjan yhdestoista kausi.
Jodoigne
Aiheesta muualla
thumb|left|230px|Jodoignen keskustaa.
Ebetsu
Ebetsun nimi on peräisin ainun kielestä ja merkinnee jokea, jossa on paljon sampia. Japanilaisten asutus alueella alkoi 1870-luvun lopulla, kun sinne saapui tondenhei-asuttajakolonialistijoukkoja Iwaten prefektuurista. 1900-luvun alussa kaupunkiin alettiin rakentaa teollisuutta, kuten paperi-, tiili-, teräs- ja keramiikkatehtaita, ja sinne sijoitettiin myös lämpövoimala. Kaupunkioikeudet Ebetsulle myönnettiin vuonna 1954. Sittemmin se on kasvanut voimakkaasti yhtenä Sapporon esikaupungeista. Kaupunkiin on perustettu myös monia korkeakouluja ja kulttuuritoimintoja, kuten Hokkaidōn prefektuurin kirjasto ja Rakunō gakuen -yliopisto.
Houston Dynamo
Seura perustettiin vuonna 2005, jolloin koko San Jose Earthquakesin organisaatio siirtyi Kalifornian San Josésta Texasin Houstoniin. Seura voitti MLS:n mestaruuden MLS Cupin heti esikoiskaudellaan 2006 ja uusi mestaruuden vuotta myöhemmin. Houstonin paikallisvastustaja on FC Dallas.
Kaudesta 2012 alkaen Dynamo pelaa kotiottelunsa PNC Stadiumilla, joka on 22 000 -paikkainen erityisesti jalkapalloa varten suunniteltu stadion. Kauteen 2011 asti seuran kotistadion oli Houstonin yliopiston kampuksella sijaitseva Robertson Stadium.
Corel Painter
Ammattilaiset sekoittavat usein perinteisillä ja uusilla välineillä tekemiään piirustuksia ja maalauksia. Varsin tavallista on esimerkiksi kuvan luonnosteleminen paperille ja sen skannauksen jälkeen värittäminen ja uudelleenmuokkaaminen ohjelmalla.
Transilvanian saksit
pienoiskuva|Transilvanian kartta, jossa keltaisella saksien asuinalueet. Harmaalla on merkitty Romanian valtionraja vuodesta 1918.
Transilvanian saksit ovat yksi Romanian saksalaisiin kuuluvista etnisistä ryhmistä. He ovat etnisiä saksalaisia, jotka ovat asuneet nykyisin Romaniaan kuuluvassa Transilvaniassa 1100-luvulta. Transilvanian saksien lukumäärä on vähentynyt huomattavasti toisen maailmansodan jälkeen erityisesti Saksan liittotasavaltaan kohdistuneen muuttoliikkeen seurauksena.
Viktor Julius von Wright
Henkilöhistoria
Von Wright oli tunnettu sosiaaliliberaali ja oli vuonna 1883 mukana perustamassa Helsingin työväenyhdistystä, jonka ensimmäisenä puheenjohtajana hän toimi vuoteen 1896. Hän pyrki toiminnallaan edistämään työväestön olosuhteita ja siten patoamaan heidän radikalisoitumistaan sosialistisiin yhdistyksiin. Hänen toimintansa vuoksi Suomen työväenliikkeen alkuvaihetta nimitetään wrightiläiseksi työväenliikkeeksi. von Wright toimitti vuosina 1886–1889 muun muassa Uuden Suomettaren liitteenä ilmestynyttä Arbetaren–Työmies -lehteä. Ammattiliittojen syntyminen vei suosiota wrightiläisiltä työväenyhdistyksiltä. Viktor von Wright oli aatelissäädyssä sukunsa edustaja valtiopäivillä 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Bosnia-Hertsegovinan federaatio
thumb|250px|Bosnia-Hertsegovinan federaatio (kartassa vihreä alue). [[Brčkon alue (punainen alue) kuuluu sekä federaatioon että Serbitasavaltaan (valkoinen alue).]]
Keskinäisinduktanssi
Lähekkäin olevat kelat
Missä siis U_A on kelan B kelaan A aiheuttama jännite ja U_B on kelan A kelaan B aiheuttama jännite.
Puolan perimyssota
Sotatapahtumat
Sotaa käytiin Reinin laaksossa huhtikuusta syyskuuhun 1734. Sotatoimien ainoa merkittävä seuraus oli Philippsburgin linnoituksen valtaus. Venäjän armeija eteni Reinin laaksoon sodan lopulla, mutta silloin rauhanneuvottelut olivat jo alkaneet.
Iivari Säkkinen
Lauri Iivari Säkkinen (s. 21. maaliskuuta 2002 Oulu) on suomalainen jääkiekkoilija, joka edustaa Mestis-joukkue Kajaanin Hokkia. Hän on pelipaikaltaan vasen laitahyökkääjä. Hokin päävalmentaja Pasi Räsänen on kuvaillut häntä hyväksi kahden suunnan hyökkääjäksi.
Harald Quandt
Hänen isänsä oli menestyvä yritysjohtaja ja vanhempien avioeron jälkeen Harald jäi isänsä hoitoon kunnes muutti äitinsä luo Goebbelsin perheeseen valmistumiseensa vuonna 1940. Hän kannatti intialaisen nationalistin Subhash Chandra Bosen aatteita ja mottoa, Tum mujhe khoon do, main tumhein aazaadi doonga tai ”Give me blood and I will give you freedom”. Hän palveli luutnanttina Luftwaffen joukoissa kunnes haavoittui ja jäi liittoutuneiden vangiksi Italiassa vuonna 1944. Hänet vapautettiin vuonna 1947.
Hän sai viisi tytärtä vaimonsa kanssa. Harald selviytyi lento-onnettomuudesta Zurichin lentokentällä mutta kuoli myöhemmin toisessa lento-onnettomuudessa lähellä Torinoa. Myöhemmin vuonna 2007 esitetyssä dokumentissa The Silence of the Quandts paljastetaan Quandtin perheen yritysten rooli toisen maailmansodan aikaisessa Saksassa.
Nord-Pas-de-Calais
Nord-Pas de Calais tai Nord-Pas-de-Calais on entinen hallintoalue Pohjois-Ranskassa. Alue yhdistettiin vuonna 2016 yhdessä Picardien alueen kanssa Hauts-de-Francen alueeksi. Alue rajoittui pohjoisessa Belgiaan sekä lännessä ja luoteessa Englannin kanaaliin. Nord-Pas de Calais'n pääkaupunki oli Lille, muita merkittäviä kaupunkeja seudulla ovat Valenciennes, Lens, Douai, Béthune, Dunkerque, Maubeuge, Calais, Boulogne-sur-Mer, Arras ja Cambrai. Alue koostui Nordin ja Pas-de-Calais'n departementeista, jotka jakautuvat edelleen 13 arrondissementtiin, 156 kantoniin ja 1546 kuntaan.
Manuel Almunia
Ura
Almunia ei ole pelannut Espanjan maajoukkueessa. Mikäli kutsua ei vastaisuudessakaan tule, on hänen mahdollista edustaa Englantia saadessaan Britannian kansalaisuuden vuonna 2009.
Antonio Blanco
Seurajoukkueura
Blanco teki ensiesiintymisensä Real Madridin edustusjoukkueessa 18. huhtikuuta 2021 ottelussa Getafea vastaan. Ensimmäistä kertaa edustusjoukkueen avauskokoonpanossa hän pelasi kolme päivää myöhemmin ottelussa Cádizia vastaan.
Saint-Briac-sur-Mer
Saint-Briac-sur-Mer on suosittu merenrantalomakohde hiekkarantoineen ja golfkenttineen. Château du Nessay on kreivi Maurice de Villebresmen vuonna 1886 rakennuttama linna, joka toimii nykyään hotellina.
Nils Ludvig Arppe
pienoiskuva|[[Eero Järnefeltin maalaama muotokuva Nils Ludvig Arppesta.]] Nils Ludvig Arppe (19. joulukuuta 1803 Kitee, Suoparsaari – 9. joulukuuta 1861 Värtsilä ) oli suomalainen teollisuusmies, joka omisti muun muassa Värtsilän, Utran ja Puhoksen sahat sekä Värtsilän ja Möhkön rautaruukit ja Ilajankosken ja Käenkosken harkkohytit Pohjois-Karjalassa.
Loreena McKennitt
Musiikki
Ennen musiikin säveltämistä McKennittillä on tapana tehdä tutkimusta aiheesta, josta tulee levyn yleinen teema. Ennen Elementalin ja Parallel Dreamsin tekemistä hän matkusti Irlantiin saadakseen innostusta maan historiasta, maisemista ja tunnelmista. Tämä tuo albumiin irlantilaisen vaikutelman. Ennen The Mask and Mirrorin tuottamista McKennitt matkusti Espanjaan ja tutustui Galiciaan, jolla on vahva kelttiläinen perintö ja runsaita arabialaisia juuria. Niiden pohjalta hän loi albumin, jossa on elementtejä sekä kelttiläisestä että arabialaisesta musiikista.
NRP Almirante Gago Coutinho (A523)
NRP Almirante Gago Coutinho (runkonumero A523) on Portugalin laivaston vuonna 1985 vesillelaskettu Dom Carlos I -luokan tutkimusalus.
Kingcharlesinspanieli
Luonne ja käyttäytyminen
Kingcharlesinspanieli on älykäs, lempeä, iloinen ja omistajaansa kiintyvä, joskin hieman pidättyväinen. Ystävällisenä ja hyväluonteisena se sopii mainiosti lasten ja muiden koirien seuraan.
Alfonso VI (León)
Almoravidien toinen retki Espanjaan
Taifojen hallitsijat pyysivät uudelleen Yusuf ibn Tashufinin apua, ja hän nousikin maihin kesällä 1089. Espanjan muslimihallitsijoista kuitenkin vain Sevillan joukot liittyivät häneen, ja he riensivät auttamaan piiritettyä Aledoa. Saatuaan tiedon, että Alfonso VI oli luopumassa piirityksestä, Yusuf jälleen palasi Afrikkaan, mistä hän lähetti taifoihin uskonoppineita kannustamaan näitä oikeaan uskontoon ja kristittyjen vastustamiseen.
Lofot-Tidende
Lofot-Tidende on norjalainen vuonna 1987 perustettu paikallislehti, jonka toimitus on Leknesissä Vestvågøyn kunnassa. Lehti ilmestyy torstaisin ja kuuluu Amedia-konserniin.
Lippalakki
Lippalakki on päähine, jossa on edessä lippa. Sen tarkoituksena on suojata silmiä auringonvalolta. Suomessa nimitystä "lippalakki" käytetään useista erilaisista päähineistä.
Francis Bull
pienoiskuva|Francis Bull vuonna 1925. Francis Bull (1887–1974) oli norjalainen kirjallisuudentutkija, jolla oli merkittävä asema Norjan kulttuurielämässä. Hän oli toimittajana aikakausijulkaisussa ''Edda. Nordisk Tidsskrift för Litteraturforskning''. Hän oli erityisesti perehtynyt Bjørnstjerne Bjørnsonin tuotantoon. Hän oli yksi Norske Akademi for Sprog og Litteraturin perustajista 1953.
Aaltolevy
right|thumb|350px|Manuaalinen kone aaltolevyn muovaamiseen. Kapundan museo, Etelä-AustraliaAaltolevy on rakennuslevy, joka on tehty aaltomaiseksi, jotta saavutetaan suurempi jäykkyys. Aaltolevyt valmistetaan yleensä metallista tai muovista. Aaltolevyjä käytetään katto- ja seinärakenteissa sekä nopeasti pystytettävissä tilapäisrakennuksissa.
Mohammed bin Sulayem
Muuta
Huhtikuussa 2009 Sulayem romutti Renault'n F1-auton näytösajossa Dubaissa menetettyään auton hallinnan kiihdytyksessä lähtösuoralla. Hän itse kuitenkin selvisi rajusta törmäyksestä vammoitta.
Paranthropus aethiopicus
Kaikki antropologit eivät ole samaa mieltä, että suvun lajit vankka-apinaihminen ja roteva-apinaihminen ovat polveutuneet turkananapinaihmisestä, koska kallo muistuttaa lajin afrikkalaisen eteläapinan kalloa. Kuitenkin lajin leuka viittaa voimakkaasti siihen, että laji olisi vankka- ja roteva-apinaihmisten kantamuoto. Turkananapinaihminen eli todennäköisesti savannin ja metsämaan välimaastossa. Tarvitaan vielä lisätodisteita, jotta lajista tiedettäisiin enemmän. Tärkein löytö eli kallo KNM-WT 17000 viittaa siihen, että laji, kuten muutkin sukunsa lajit, olisi haarautumassa poispäin ihmisten (Homo) sukulinjasta.
Sakari Toiviainen
Suomen tietokirjailijat myönsi vuonna 2006 Toiviaiselle 5 000 euron suuruisen Tietokirjailijapalkinnon laajasta ja ansiokkaasta tietoteostuotannosta.
Luettelo perinteisistä suomalaisista vesiliikennesanoista
Veneiden ja laivojen nimityksiä
Nämä ovat nimityksiä erilaisille veneille ja laivoille
Homework
Albumin historia
Kappaleet "Da Funk" ja Rollin’ & Scratchin’ julkaistiin myös singleinä Soma-levymerkillä vuonna 1995. The Chemical Brothers soitti kappaleita DJ-seteissään The Heavenly Social -klubilla Lontoossa. Samana vuonna Tom Rowlands ja Ed Simons pyysivät Daft Punkia tekemään remixin kappaleestaan "Life Is Sweet", ja esiintymään avausaktina yhtyeen Ison-Britannian kiertueella. Daft Punkin singlejulkaisujen kasvava menestys johti lopulta levytyssopimukseen Virgin Recordsin kanssa syyskuussa 1996.
Komentaja (sotilasarvo)
Joissakin eurooppalaisissa ja Etelä-Amerikan valtioissa arvon nimikkeenä on fregattikapteeni.
Karjalan väestömuutos 1600-luvulla
Talous ja maanomistusolot
Ruotsin valtakunnan noudattaman tapulikaupunkeihin perustuvan talouspolitiikan mukaisesti kaupankäynti sallittiin vain määrätyssä kaupungeissa ja maaseutukauppa oli kielletty kokonaan. Maakaupan kielto Karjalan kaupankäynniltään vilkkaalla alueella osoittautui kuitenkin mahdottomaksi, ja Käkisalmen lääni sai erityisoikeuden maakauppaan vuonna 1627. Samaten sallittiin ulkomaankauppa lukuun ottamatta elintarvikkeita: ruoka läänistä oli rahdattava Tukholmaan tai Turkuun.
Käännytyspolitiikan saavutukset
Käskynhaltija Juhana Skytte sai 1630 virkaan astuessaan ohjeet tiukemmasta käännytyspolitiikasta; kahdessa vuodessa perustettiinkin suuri joukko luterilaisia kirkkopitäjiä ja luterilaisten pappien määrä kaksinkertaistettiin. Käännytystyön tulokset olivat kuitenkin huonot, sillä käännynnäisiä ei liiemmin tullut ja politiikka aiheutti 1630-luvulla ortodoksiväestössä lisää muuttopainetta pakoon Venäjälle. Vasta väestön korvautuminen luterilaisilla tulokkailla vahvistutti luterilaisseurakuntia.
Barricade
Barricade on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1990 Generation 1 -lelusarjassa.
Roosa Salmela
Roosa Salmela (s. 26. helmikuuta 1997) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut Tampereen Kooveeta kaudesta 2013–2014 alkaen. Hän on pelannut runkosarjassa 103 ottelua, joissa hän on tehnyt 31 maalia ja antanut 27 maalisyöttöä. Pudotuspelejä hänellä on 28, joissa hänen tehopisteensä ovat 4 + 4. Hän saavutti SM-pronssia vuonna 2019.
Seleniko
Seleniko on suomalaisen kansanmusiikkiyhtyeen Värttinän neljäs albumi. Se julkaistiin vuonna 1992. Albumin tuotti taiteilijanimeä Hijaz Mustapha käyttänyt Ben Mandelson, joka on tullut tunnetuksi brittiläisestä maailmanmusiikkiyhtyeestä 3 Mustaphas 3.
Saundra Santiago
Sauntiagon toinen vanhempi on kuubalainen, ja toinen puertoricolainen. Perhe muutti Bronxista Homesteadiin, Floridaan, kun Saundra oli 13-vuotias.
Bostoninkurkku
pienoiskuva|Bostongurka-purkki
Akademeia
Rakennukset ja löydökset
Akademeian pyhät oliivipuut, jotka tunnettiin nimellä Moriai, sijaitsivat Athenen temppelin lähellä. Ateenalaisen perinteen mukaan ne oli istutettu Akropoliin Erekhtheionin pyhän oliivipuun pistokkaista. Sitä taas pidettiin koko Attikan ensimmäisenä, Athenen itsensä antamana oliivipuuna. Pausaniaalle taas esiteltiin yhtä Akademeian puista kaikkien aikojen toisena oliivipuuna. Akademeian puiden suojelijana pidettiin Zeus Moriosta. Niiden öljyllä täytettiin Panathenaia-juhlien kisoissa jaetut palkintoamforat.
Peristyylirakennus
Toinen merkittävä rakennuslöytö ovat neliönmuotoisen peristyylirakennuksen perustukset 300- tai 200-luvulta eaa. Niiden koko on noin 40 × 40 metriä. Rakennuksen käyttötarkoitusta ei tunneta. Erään ehdotuksen mukaan se olisi ollut gymnasionin palaistra. Alueelta on löydetty 500-luvulle eaa. ajoitettua keramiikkaa, minkä perusteella paikalla on saattanut olla rakennus jo varhaisemmin. Rauniot sijaitsevat lähellä nykyisten Plátonos- ja Efklídou-katujen risteystä (37.99361°N, 23.70889°W).
Saturninen mitta
Mitta oli jo 200-luvulla eaa. häviämäisillään ja se unohdettiin lopullisesti klassisen latinan aikana, kun heksametri ja muut kreikkalaiset runomitat korvasivat sen.
Henri Torres
Ura
New Yorkissa Torrès oli töissä päätoimittajana La Voix de France -nimisessä maanalaisessa sanomalehdessä. Myöhemmin Torrèsista tuli Rio de Janeiron ja São Paulon yliopistojen oikeustieteen professori. Sodan jälkeen hän palasi Ranskaan.
Pjongjangin piiritys
Pjongjangin piiritys voi viitata seuraaviin taisteluihin:
Iltaset
Lehteä alettiin suunnata omistajavaihdoksen jälkeen voimallisemmin pääkaupunkiseudun markkinoille Ilta-Sanomien kilpailijaksi ja se alkoi ilmestyä omana painoksenaan Helsingissä maaliskuusta 1974 lähtien. Päätoimittajina toimivat mm. Mauno Saari, Veli-Antti Savolainen, Heikki Kekkonen ja Rampe Toivonen. Toimitusjohtajana oli Klaus Bremer ja julkaisujohtajana Jorma. K. Virtanen. Toimituskuntaan kuuluivat mm. Markku Saksa, Manu Paajanen, Juha Numminen, Matti Vehviläinen, Kari Varvikko, Heikki Lehmusto, Jouko Siitonen, Heljä Tuoriniemi, Raija Parikka, Pentti Manninen, Ulf Stambej, Juha Akkanen, Matti Yrjänä Joensuu, Hemmo Kuuranhalla ja Tarja Laaksonen.
Oulussa painettiin omistajavaihdoksen jälkeen erityistä Pohjois-Suomen painosta Oy Liiton kirjapainossa kesäkuuhun 1974 saakka. Painoksilla oli yhteisiä sivuja. Sivufilmien vaihto tapahtui lentorahtina aamuisin. Pohjois-Suomen painoksen lopettamisen jälkeen lehdellä oli Oulussa kahden henkilön paikallistoimitus loka-marraskuuhun 1974 asti.
Alex Petrovic
Alexander Petrovic (s. 3. maaliskuuta 1992 Edmonton, Alberta, Kanada) on kanadalainen jääkiekkoilija, joka pelaa puolustajana NHL-joukkue Dallas Starsin farmijoukkue Texas Starsissa AHL:ssä.
Viljandi
Historia
Historialähteet mainitsevat Viljandin ensimmäistä kertaa vuonna 1211, mutta paikalla tiedetään olleen asutusta jo viikinkiajalla. 1300-luvulla hansaliiton aikaan Viljandi oli yksi Itämeren alueen hansakaupungeista. Kaupungista tuli myös baltteja kristinuskoon käännyttäneen kalparitariston keskuspaikka. Liivinmaan sodassa (1558–1583) ja Puolan–Ruotsin sodassa (1600–1622) Viljandi oli sotatantereena. Liivinmaan sodan aikana tuhoutui muun muassa kaupungissa sijainnut fransiskaaniluostari.
R.Smg. Argo (1936)
'''R. Smg. Argo''' oli Italian kuninkaallisen laivaston vuonna 1936 vesillelaskettu Argo-luokan sukellusvene, joka palveli toisessa maailmansodassa.
Palvelus
Alus lähti 11. lokakuuta La Pallicesta ja se joutui kaksi päivää myöhemmin Consolidated 31 -koneen maaliksi. Alus yritti läpäistä 20. lokakuuta Gibraltarinsalmen pinta-ajossa, mutta se pakotettiin sukeltamaan. Neljä päivää myöhemmin 24. lokakuuta alus saapui Cagliariin Sardiniaan, jossa Crepas luovutti aluksen päällikkyyden Giulio Contreasille.
Upseerin kosto
Juoni
Scott Youngblood on merijalkaväen ylpeys, joka on huippuunsa harjoitettu kersantti. Kun hän kuulee sisarensa olevan pulassa ja sekaantuneena huumediilereihin Dutchiin ja Silkeen, Scott matkaa Espanjaan pelastaakseen siskonsa. Paikan päällä hän kuitenkin saa kuulla siskonsa olevan jo kuollut. Yksin Madridin kaduilla Scott löytää itselleen apurin Jaken, jonka kanssa hän päättää etsiä siskonsa murhaajat käsiinsä. Sillä välin Dutch ja Silke jatkavat mallitoimiston huijaustaan ja saavat uudeksi asiakkaakseen Virginian. Scott kuitenkin pelastaa naisen huijausyritykseltä ja hakee samalla kostoa murhaajille.
Leonhard Euler
Vuodet Pietarissa
Vielä samana vuonna Euler aloitti asepalveluksensa suorittamisen Venäjän laivastossa lääkintäluutnanttina. Euler oli armeijassa vuodet 1727–1730. Hän luopui tehtävistään armeijassa, koska oli saanut fysiikan professuurin akatemiasta, ja sen johdosta hänestä tuli akatemian vakinainen jäsen. Bernoulli piti hallussaan matematiikan professuuria, mutta vuonna 1733 hän päätti matkustaa Baseliin, Sveitsiin, ja jätti virkansa Venäjällä. Bernoullin seuraajaksi valittiin Euler. Matematiikan professuurin saaminen oli Eulerin kannalta taloudellinen helpotus, nyt hänellä oli varaa mennä naimisiin. Euler ja venäläisen maalarin tytär Katharina Gsell solmivat avioliiton 7. tammikuuta 1734. Katharina oli Eulerin tapaan kotoisin sveitsiläisestä perheestä. Avioliittoon syntyi yhteensä kolmetoista jälkeläistä, joista kuitenkin vain viisi eli aikuisikään asti. Aikuiseksi selviytyneitä olivat Johann Albrecht, Karl Johann, Katharina Helene, Christoph ja Charlotte.
Myöhemmät vuodet ja kuolema
Euler saapui Pietariin vuonna 1766, hyvin heikkonäköisenä ja muutama vuosi ennen lopullista sokeutumistaan. Eulerin asunto paloi vuonna 1771. Hän itse pelastui ja onnistui pelastamaan merkittävän osan tieteellisistä töistään, mutta hänen vaimonsa menehtyi tulipalossa. Viisi vuotta myöhemmin hän solmi uuden avioliiton ensimmäisen vaimon sisarpuolen, Salome Abigail Gsellin, kanssa.
Retropelaaminen
Digitaaliset uudelleenjulkaisut
Myös Nintendon kilpailijat Microsoft ja Sony myyvät vanhoja pelejä samantyyppisten palveluiden kautta. Myyntiä on eniten peleillä, jotka julkaistiin aikoinaan vanhemmille konsoleille tai joita pystyi aiemmin pelaamaan vain pelihalleissa. Esimerkiksi PlayStation Networkista voi ostaa digitaalisesti PlayStation 1- ja 2 -pelejä ja ladata ne konsolille pelattavaksi.
Fyysiset uudelleenjulkaisut
Monet retropelaajat ja pelijournalistit kritisoivat virallisia kokoelmajulkaisuja siitä syystä, että niistä puuttuu usein joitain tärkeitä, peleille ominaisia avainosia. Hyvänä esimerkkinä toimii lähes maailmanlaajuisesti alkuperäisjulkaisuille epäuskolliseksi leimattu Sega Classics Collection, joka sisältää muun muassa Segalla alun perin julkaistut kaksiulotteiset Golden Axe (1989) ja Space Harrier (1985) -pelit kolmiulotteisina.
Importtaus
Yksi retropelaamisen muoto on eri aluekoodien pelien ja pelilaitteiden maahantuonti, “importtaus”, ja keräily. Useat konsolit ovat aluelukittuja, mikä tarkoittaa, ettei esimerkiksi eurooppalaisella konsolilla voi pelata amerikkalaisia tai japanilaisia pelejä.
Emulaattorit
Peliteollisuus on yrittänyt puuttua emulaattoreiden jakeluun ryhtymällä oikeustoimiin, mutta pelien alkuperäisjulkaisijat ja -kehittäjät eivät ole olleet erityisen kiinnostuneita emulaatio-alakulttuurin toiminnasta. Connectixin kehittämä Virtual Game Station oli ensimmäinen merkittävä emulaattori, joka mahdollisti PlayStation-pelien pelaamisen pöytätietokoneella. Kun emulaattori alkoi tuottaa rahaa, Sony haastoi Nintendon ja Segan tukemana Connectixin oikeuteen, mutta käräjätuomari katsoi, ettei emulaattori rikkonut Sonyn patentteja tai tavaramerkkejä.
Oberfranken
Oberfrankenin hallintopiiri on jaettu yhdeksään piirikuntaan ja neljään piirivapaaseen kaupunkiin. Piirivapaita eli piirikuntiin kuulumattomia kaupunkeja Oberfrankenissa ovat Bamberg, Bayreuth, Coburg ja Hof.
Heidi Andersson
pienoiskuva Heidi Andersson (s. 27. helmikuuta 1981 Storuman, Ruotsi) on ruotsalainen kädenvääntäjä. Hän on voittanut kädenväännön maailmanmestaruuskilpailut 11 kertaa sekä kädenväännön euroopanmestaruuskilpailut kolme kertaa.
Andersson on naimisissa Björn Ferryn kanssa, ja heillä on yksi poika, Dante (s. 2011).